UBERA ARANZETA (EH Bildu, 2015-03-12):
Eskerrik asko mahaia buru andrea.
Eta bueno, lehenik eta behin, agurtu pentsionistei eta eskertu egiten ari diren lan guztiagatik, herritar guztion osasun eskubidea bermatzegatik.
Gaur hizpide dugun gaia ez da berria, berrordainketarena, beste batzuk kopago bezala ulertzen dutena, makina bat aldiz ekarri dugu etxe honetara konponbidea bilatzeko asmoz, Osasun Sailak euskal herritarron osasun eskubidea bermatzeko bere osotasunean. Herritar guztiok osasun arretaren barruan izan beharko genituzkeen zerbitzu guztiak, eta orain arte izan ditugunak, minimoak,  - bai, ze hori da eskatzen ari garena -  orain arte izan ditugunak berreskuratzea, besterik ez.
Eskatzen duguna da minimoki hori errespetatzea eta defendatuak izan daitezela etxe honegatik eta Jaurlaritzagatik. Konbentzituak gaudelako EH Bildun konbentzituak gaudelako, hemen har genitzakeen erabakiekin, erabaki xumeekin, urrats handiak eman genitzakeela baita osasun arloan ere, herritarroi ezarri zaizkigun murrizketei buelta emateko.
Noski, horretarako gehiengo bat behar da eta horretarako borondate politikoa behar da. Eta guk badaukagu eta horregatik tematzen gara behin eta berriro gai honekin etxe honetan.
Gaurkoan tratamentura eta botiketara herritarrok izan behar dugun sarbidean zentratuko naiz, nahiz eta 16/2012 Errege Dekretu Legeak, beste hainbat osasun eskubide ere murrizten dituen. Gainera modu lotsagabean herritarren arteko mailaketa egiten duen, eta osasun sistema publikora sarbidea ukatu, oztopatzen duen.
Hori da Gobernu espainiarraren ohiko jokabidea. Herritar xumeei egurra, eskubideak zapalduz, bazterketara kondenatuz, gutxi batzuen mesedetan. Azkenean osasun eskubidea ere pribilegio bilakatuz, eliteen gobernua, hori da, herritarren arteko zatiketa, pitzadura, gero eta zabalagoa, handiagoa eginez.
Hori da Madrileko jauntxoen politika, baina zein da Jaurlaritzaren eta EAJ-ren politika? Madrileko jauntxoen zaku berean sartzen zarete? Madrileko jauntxoen politika bera da zuen eredu eta hori da praktikatu nahi duzuena? Madrilek agindu, zuek belarriak jaitsi eta eskuak poltsikora sartu txanpon batzuk aurrezteko eta bitartean mantra bat errepikatuz, pertsonak helburu. Baina konpartitzen dituzuenean, ikusten denean egunerokoan, Madrileko ekonomia lehenetsiz pertsonen aurretik, konpartitzen duzuela ikusiz.
Ez dut zalantzan jarriko gaur  - ze hori iruditzen zait ezin dela zalantzan jarri -  kopagoaren dekretu bezala ezagutzen dugun hau guztiok bertan behera utzi nahi dugula eta hori dela gure helburua. Baina hemen gaudenon esku ez dago errege dekretu hori derogatzea, ez gaude Madrileko kongresuan, baizik eta legebiltzarrean gaude.
Eta zori txarrez Madrilek erabakitzen duenak guri eragiten digu eta Euskal gizartea kaltetzen du. Horretaraino iruditzen zait guztiok ados gaudela. Baina orduan, horren aurrean zer egin behar dugu eskuak gurutzatuta geratu edo neurri batzuk habian jartzeko prest gaude?
Garbi dago hemen maila desberdinak daudela. Guk adibidez ez daukagu arazorik Madrileko Gobernuarekin konfrontazio batean sartzeko. Guk horretarako ez daukagu arazorik baina kontziente gara hemen ez daukagula gehiengorik horretarako.
Eta hori kontuta hartuta, horregatik, ekarri ditugun planteamenduak orain arte oso pragmatikoak izan dira, ez dugu inolako momentutan intsumisiorik proposatu nahiz eta guk horretarako arazorik ez genukeen izango.
Eta egin ditugun planteamenduak ez dira nobedosoak. Adibidez, planteatu izan dugu EAJ-k abian jarri duen tratamentuei atxikitzeko laguntzak, herritar guztiei zabaltzea. Horrela lortuko genuke, hemengo herritarrei berrordainketaren eragina ezabatzea eta herritarren kalteei buelta ematea.
Zeren gure helburua da nola egiten dugu gure herritarren osasun eskubideak bermatzeko, gure herritarrei egunerokoa errazteko eta hobetzeko. Eta zer gertatzen da momentu honetan? Dauden diru-laguntzak oso kolektibo gutxi batzuetara iristen direla eta gainera diru-laguntza horietara sarbidea izateko oso tramitazio korapilatsua da eta zailtasunak dituzte. Ez dute inolako erraztasunik. Eta hori ikusi dugu. Laguntza horiek indarrean daramatzaten denbora guztian ikusi dugu zer gertatzen ari den.
Eta hemen izan genituen agerraldi batetan Osasun Batzordean pentsionistak eta haiek ere mahai gainean proposamena jarri ziguten, adibidez aholkularitza bat jartzea laguntzeko tramitazio hori burutzen eta gure taldeak mahai gainean jarri zuen proposamena baina ez genuen arrakastarik izan eta orain arte ez gara etxe honetan gai izan herritarrek egiten dizkiguten eskariei erantzun eraginkor bat emateko.
Eta gaurkoan beste saiakera bat egiten dugu eta proposatzen duguna da osasun txartela erabiltzea edo berau egokitzea edo neurriren bat osasun txartelaren bidez egitea tratamentuari atxikitzeko laguntza horiek sarbidea horretara errazteko, behintzat kolektibo horiei. Hori ez da gure azkenengo helburua, baina ikusita zein dan egoera, beharrezkoa ikusi dugu ere urrats txiki hori ematea urratsez urrats helburu handiera iritsi ahal izateko.
Ez dugu gogoratu behar diru-laguntza horiek adineko pertsonei zuzenduta daudela, adineko pertsonen artean egoera oso ezberdinak aurkitzen ditugu, mendekotasun egoerak, bakardadea, batzuk ez dute laguntzarik hainbat tramitazio egin ahal izateko, eta abar luze bat. Hor ere aurkitzen ditugu langabezian daudenak eta prestaziorik jasotzen ez dutenak. Hor aurkitzen ditugu ere RGI-a jasotzen dutenak. Oso kolektibo ahulak dira, orduan gure helburua izan beharko litzateke pentsatzea eta determinazioz erabaki bat hartzea nola laguntzen diegun.
Eta hori izan da gaur osoko bilkurara ekarri dugun proposamenarekin dugun helburua eta horretan ahalegindu gara. Zeren denbora guzti honetan ikusten baldin badugu diru-laguntza horien tramitazioan eskuratzea ze datu izan diren edo ze emaitza izan diren, ba oso nabarmenak dira eta ikusten da tramitazioan edo diru-laguntza horiek bideratzerako orduan zerbait ez dugula ondo egiten, zeren ez dira irizten iritzi beharko liratekeen pertsona guztiei.
Gogoratzen dut lehenengo aldiz abian jarri behar zirenean, Osasun Sailak esan zuen helburua zela 546.374 herritarrei iriztea eta horretarako aurrekontuetan 18 milioi euro jaso ziren. Eta zer ikusi dugu? Ba azkenean bakarrik 125.000 pertsonengana iritzi dela eta bakarrik estimazio bat da, ze oraindik azkenengo datuak ez ditugu eta eskatu ditugu, baina esan zaigu ba azkenengo datu horiek kontaketan ari dela Osasun Saila, soilik 10 milioi euro inguru erabili direla, 18tik 10 milioi euro. Eta gero ikusi 500.000 pertsonetatik ehun bat bakarrik.
Eta ikusi dugu zer gertatu den, 2015eko aurrekontuetan laguntza horietara bideratu den partida murriztu egin da. Orduan, zertan ari gara? Herritarrak lagundu nahi ditugu? Osasun eskubidea bermatu nahi dugu? Edo benetan murrizketak aplikatu nahi ditugu? Madrilek ezartzen dituenak edo iradokitzen dituen murrizketa horiekin gustura gaude? Eroso gaude?
Orduan iruditzen zait hor erantzukizun bat daukagula eta gure erantzukizuna dela herritarrei osasun eskubide hori bermatzea, murrizketak ekiditea eta benetan gauzak hobetzen laguntzea. Eta datuak ikusten dute, datuak ikusten dute ba Gobernuak, Osasun Sailak gai honetan ez duela hasieran jarri zuen helburua lortu eta akatsak daudela eta akatsa horiek hobetu behar direla. Nabarmena da.
Eta bukatzeko. Guk garbi edukita zein dan gure helburua, oraingo honetan prest agertu gara hobekuntza horietan beste urrats bat emateko, gure eskakizun maila jaisteko gehiengo bat lortzeko Kamara honetan. Eta azkenean herritarrengatik jasotzen dugun demanda horri erantzun bat emateko, azkenean garbi dugulako gure helburua dala euskal herritarroi bizitza errazagoa egitea, laguntza hobeak eskaintzea eta zalantzarik gabe lehen esan dudan bezala eta errepikatu dudan bezala, osasun eskubidea...
...bizitza errazagoa egitea, baldintza hobeak eskaintzea eta, zalantzarik gabe, lehen esan dudan bezala eta errepikatu dudan bezala, osasun eskubidea bermatzea.
Gure esku dago. Hau ez da Madrileko kontu bat. Hemen asko egin genezake. Guk gure erabakiak har genitzake eta hartu beharko genituzke benetan gure gizarteari erantzunak emateko. Determinazioz jokatu behar dugu eta ez Madrilera begira, azkenean herritarron guztion egoera, baita osasun sistema publikoa bera ere asko hobetuko genuke erabakiak hemen hartuko bagenitu eta gure gizarteari begira hartuko bagenitu.
Esan, ikusita zuen zuzenketekin eta talde guztien aldetik egin dugun esfortzuarekin, azkenean Alderdi Sozialistarekin adostasun batera iritsi gara. Bost puntu ditu iritsi garen adostasunak. 4. Puntua irakurriko dut, zeren eta iruditzen zait puntu honetatik Gobernuak bide bat jorratu dezakeela. Gazteleraz irakurriko dut:
"El Parlamento insta al Departamento de Salud hasta en tanto no se concreten medidas para derogar y desactivar el prepago, como primer paso, se busca a través de la tarjeta sanitaria, antes de finalizar este periodo de sesiones, una medida para facilitar el acceso a las ayudas a la adherencia de tratamiento y así mejorar el complejo procedimiento aplicado hasta la fecha, y se disponga de los medios adecuados para que dicha información sea accesible en los lugares donde se prescriben las recetas y se prescriben los medicamentos".
Eta gonbidatu ere Euzko Abertzaleak taldea adostasun honetara gehitzeko.
Eskerrik asko.